MLDataScientist/Wikipedia-uzbek-2024-05-01 huggingface dataset:
Olivia Rodrigo

Olivia Isabel Rodrigo (; 20-fevral 2003-yilda tugʻilgan) amerikalik qoʻshiqchi, qoʻshiqnavis va aktrisadir. U Disney mahsuloti boʻlgan teledasturlar — Bizaardvark va High School Musical: The Musical: The Seriesdagi roli ortidan shuhrat qozondi. Geffen va Interscope Records studiyalari bilan shartnoma imzolaganidan soʻng, Rodrigo 2021-yili ilk singli boʻlmish „Drivers License“ni ommaga taqdim etdi. Ashula yilning eng koʻp sotilgan qoʻshiqlaridan biri boʻldi. Keyinchalik, „Deja Vu“ va „Good 4 U“ ashulalarini chiqardi.

Rodrigoning ilk studiyaviy albomi Sour (2021) boʻlib, bu albom xalqaro miqyosda chartlarda choʻqqiga erishdi hamda tanqidchilar tomonidan xush qarshilandi. U yetti nominatsiyada, jumladan „Eng yaxshi yangi artist“, „Yil albomi“ hamda „Yil yozuvi“ va „Yil qoʻshigʻi“ („Drivers License“ uchun) nominatsiyalarida Grammyni oldi. Rodrigoni 2021-yilda Time jurnali „Yil qiziqchisi“, 2022-yilda esa Billboard „Yil ayoli“, deb atadi hamda buning ortidan u bunday eʼtirofga sohib boʻlgan ilk osiyolik-amerikalik sanʼatkorga aylandi.

Dastlabki hayoti 
Olivia Isabel Rodrigo 20-fevral 2003-yilda Kaliforniya shtatining Murrieta shahridagi Rancho Springs tibbiyot markazida dunyoga kelgan. Bolaligi Temecula shahrida oʻtgan. Rodrigo ikkimillatli boʻlib, otasi filippinlik-amerikalik, onasi esa olmon va irland ajdodlarga mansubdir. Otasi terapevt, onasi esa maktabda oʻqituvchi boʻlib ishlagan. Rodrigoning taʼkidlashicha, uning ota tarafdan katta bobosi oʻsmir paytida Filippindan AQShga koʻchib oʻtgan va uning oilasi haligacha filippin urf-odatlariga amal qilishadi. Rodrigo vokal boʻyicha saboqlarda bogʻchada olishni boshlagan va keyinroq pianino chalishni oʻrgangan. U olti yoshida aktyorlik va kuylash boʻyicha saboq olishni boshlab, Lisa J. Mails boshlangʻich maktabida va Dorothy McElhinney oʻrta maktabida oʻqigan chogʻlarida teatr sahnalarida rollar ijro etgan. Rodrigo 12 yoshida gitara chalishni bilgan. U ota-onasining sevimli alternativ rok musiqiy guruhlari boʻlmish No Doubt, Pearl Jam, the White Stripes va Green Daylarning ashulalarini tinglab ulgʻaygan. Rodrigoda country janridagi musiqalarni, ayniqsa amerikalik qoʻshiqchi va qoʻshiqnavis Taylor Swiftning qoʻshiqlarini tinglaganidan soʻng, qoʻshiqnavislikka qiziqish uygʻonadi. U Bizaardvark teleserialidagi rolidan keyin Los Angeles shahriga koʻchib oʻtdi.

Diskografiyasi 
 Sour (2022)

Filmografiyasi

Turnelari 
 Sour Tour (2022)

Manbalar

Havolalar 

  
 
 
 
 

2003-yilda tugʻilganlar
Yashayotgan insonlar
Amerikalik ayol qoʻshiqchilar
Amerikalik aktrisalar
Bola aktrisalar
Amerikalik televideniye aktrisalari
Amerikalik bola aktrisalar
Amerikalik ayol qoʻshiqnavislar
Amerikalik bola qoʻshiqchilar
Amerikalik ayol pop-qoʻshiqchilar
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar
Sour

Sour amerikalik qoʻshiqchi va qoʻshiqnavis Olivia Rodrigoning ilk studiyaviy albomidir. 2021-yilning 21-mayida Geffen Records studiyasi tomonidan chiqarilgan. Albom Rodrigo va uning produseri Dan Nigro tomonidan yozilgan. Dastlab mini-albom sifatida chiqarish rejalashtirilgan. Albomning "Drivers License" ashulasi juda ommalashib, Billboard Hot 100 chartida choʻqqiga erishdi.

Treklar roʻyxati

Reliz tarixi

Manbalar

Havolalar  
 Sour Discogsda

2021-yil albomlari
Familia

Familia kubalik-amerikalik qoʻshiqchi va qoʻshiqnavis Camila Cabelloning uchinchi studiyaviy albomidir. 2022-yilning 8-aprelida Epic Records leybli tomonidan eʼlon qilingan. Cabello albomni 2020- va 2021-yillar oraligʻida, koronavirus pandemiyasi paytida produserlar — Mike Sabath, Ricky Reed va Cheche Alara bilan birgalikda yozgan.

Albomdan avval ikki singl ommaga taqdim etildi: birinchisi, „Donʼt Go Yet“ singli boʻlib, bu ashula koʻplab mamlakatlar musiqiy chartlariga kirdi, Billboard Hot 100 chartida esa qirq ikkinchi oʻrinni egalladi. Keyingisi, „Bam Bam“ singli boʻlib, ushbu ashula ingliz qoʻshiqchisi va qoʻshiqnavisi Ed Sheeran bilan birgalikda ijro etilgan. Familia albomida Cabello Willow, María Becerra va Yotuel kabi xonandalar bilan duet ham ijro etgan.

Trek-list

Reliz tarixi

Manbalar 

2022-yil albomlari
Camila Cabello albomlari
Crash

Crash ingliz qoʻshiqchisi va qoʻshiqnavisi Charli XCXning beshinchi studiyaviy albomidir. 2022-yilning 18-martida chiqarilgan. Bu albom xonandaning Atlantic Records studiyasi bilan amaldagi shartnomasiga binoan chiqariladigan soʻnggi albomidir. Charli albomning nomini va reliz sanasini 2021-yil 4-noyabrda eʼlon qildi. Albom „Good Ones“, „New Shapes“ (Christine and the Queens va Caroline Polachek bilan birga duet qilib ijro etilgan), „Beg for You“ (Rina Sawayamabilan birga duet qilib ijro etilgan), „Baby“ va ikkita promosingl — „Every Rule“ va „Used to Know Me“ni oʻz ichiga oladi.

Crash albomi ʼ80- va ʼ90-yillar pop musiqasi unsurlarini oʻz ichiga oladi. Albom musiqa tanqidchilari tomonidan ijobiy baholandi.

Treklar roʻyxati

Reliz tarixi

Manbalar 

2022-yil albomlari
Charli XCX albomlari
Adham Rahmat

Adham Rahmat (1909-1983) - yozuvchi.

Hayoti 
U 1909 yilda Qoʻqon shahrida tugʻildi. 1921-23 yillarda bolalar uyida tarbiyalandi.

1926-28 yillar orasida Toshkent tibbiyot texnikumida oʻqidi va bir qancha  maktablarda oʻqituvchilik qildi.

Faoliyati 
1930-35 yillarda shoir “Yangi Farg’ona” gazetasida, soʻng Oʻzbekiston Yozuvchilar uyushmasining Qoʻqon boʻlimida ishladi.  U  Vatan  urushigacha Oʻzbekiston Davlat nashriyotida, hozirgi “Turkiston” gazetasida hamda Oʻzbekiston radiosining bolalar adabiyoti boʻlimida ishladi.

Shoir  Vatan  urushi davrida  front  roʻznomalarida, “Qizil O’zbekiston” gazetasida  adabiy  xodim  boʻlib ishladi,конников»).  soʻngra Oʻzbekiston Davlat badiiy adabiyot nashriyotida muharrirlik qildi.

A.Rahmatning  ijodi  1930  yilda  “Yangi  Farg’ona”  gazetasida  bosilgan  “Oq  oltin haqida  qo’shiq”  nomli  sheʼri  bilan  boshlandi.  Shundan  soʻng  shoir  bolalarga  1939-yilda  “Baxtli  yoshlik”  nomli  birinchi  sheʼrlar  toʻplamini  taqdim  etdi.  Bu toʻplam oʻndan ortiq sheʼr va ertaklarni oʻz ichiga oladi.

Asarlari 
Kitob “Yasha, Vatan!” sheʼri bilan boshlanadi. Shoir A.Rahmat birinchi navbatda maktabgacha tarbiya yoshidagi bolalar kuychisi sifatida eʼzozlanadi. Shoirning jajjilarga bagʻishlab yozgan quvnoq sheʼrlari, oʻynoqi qoʻshiqlari, ajoyib-gʻaroyib ertak dostonlari har bir xonadonga, bolalar bogʻchalariga kirib borgan.  

“Baxtli yoshlik” toʻplamida  kichik  yoshdagi  bolalar  uchun  yozilgan “Keling, qushlar”,  “Bizning  bog’chamiz”,  “Hayvonot  bog’ida”  “Pilla  qurti  boqamiz”,  “Oilamiz”  sheʼrlari,  “Qurbaqa”,  “Qaldirg’och,  ilon  va  beshiktervatar”,    “Tulkining hiylasi”  singari  ertak-masallari    eng  xarakterli  ahamiyatga  egadir.

Bu asarlari bilan shoir maktabgacha tarbiya yoshidagi bolalarni qushlar, parrandalar, hayvonlar hayoti, ularning kindalik mashgʻuloti, oziq-ovqati bilan yaqindan tanishtiradi. Masallarni yaratishda shoir xalq ogʻizaki ijodidan oʻrinli foydalanib, ulrni bolalar dunyoqarashiga moslashtiradi.

Mukofotlari 
1959-yilda "Mehnat a'lochisi" medali bilan taqdirlangan.

1975-yilda "Toshkentlik kazak" hujjatli hikoyasi uchun SSSR davlat mukofoti - «Aleksandr Fadeev» kumush medali bilan taqdirlangan.

1979-yilda "Sovet adabiyotini rivojlantirishdagi xizmatlari uchun" Mehnat Qizil Bayroq ordeni bilan taqdirlangan.

Nomini abadiylashtirish 
Toshkent shahrining koʻchalaridan biriga Adham Rahmat nomi berilgan.

Adabiyotlar 
1.Toshkent. Ensiklopediya. "O'zbekiston milliy ensiklopediyasi" Davlat milliy nashriyoti. Toshkent. 2009. - s. 784 

2. Фотография.

Izoh

Havolalar  
 Nekrolog
Azizlar masjidi

Azizlar masjidi (Azizlarxon eshon masjidi; Shayxontohur tumani, Yalangqor koʻchasi, 2-uy) - meʼmoriy yodgorlik (18-asr 2-yarmi). Mir Qurbonshayx eshon qurdirgan. Nomi uning avlodlaridan-Xodixon azizlar yoki Zayniddinxon eshon nomi bilan bogʻliq boʻlishi mumkin. Sababi ularning har ikkisi ham xalq orasida «Azizlarxon» nomi bilan mashhur boʻlgan. Masjid meʼmor I.F.Borodina tomonidan tarixiy yodgorlik sifatida qayd etilgan (1953) boʻlib, xonaqoh va ayvondan iborat. Ayvoni janubiy-sharq tomonda, ikki qatorda beshtadan ustunlar qoʻyilgan. Kvadrat tarhga ega xonaqoh gumbazi oʻtmishda shikastlanib, koʻchib tushgan. Xonaqohning ichki devorlariga ishlangan tokchalar keyinchalik suvab tashlangan. Gʻarbiy devorda mehrob, qolgan uch tomoniga esa eshiklar oʻrnatilgan (keyinchalik yopib tashlangan). Hovlida 300 yillik chinor saqpangan. Masjid 20-asr boshlarida ham Yalangqor mahalla ahli uchun jome masjidi vazifasini bajarib kelgan. 20-asrning 20-yillarida Toshkentdagi boshqa koʻplab masjidlar qatori yopilgan va uzoq vaqt qarovsiz qolgan. Mahalla aholisi 1946 yilda masjidni qayta ochishni soʻrab hukumat idoralariga murojaat qilishgan. Biroq, undan 3 km masofada (oʻsha vaqtda rasmiy ochilgan masjidlar orasida 2–4 km masofa boʻlishi belgilangan edi) Olmazor masjidi faoliyat yuritayotgani uchun uni ochishga ruxsat berilmagan. Natijada boshqa masjidlar kabi Azizlar masjidi ham turli muassasalar ixtiyorida boʻlgan va shu davr oraligida bir necha bor yongindan zarar koʻrgan. Hozirda ziyoratgoh maskanlardan biri.

Adabiyotlar 
 Toshkent. Ensiklopediya. "O'zbekiston milliy ensiklopediyasi" Davlat milliy nashriyoti. Toshkent. 2009. - s. 784

Havolalar 
 Azizlarxon eshon masjidi. shosh.uz
Valeriy Akopjanyan

Valeriy Akopjanyan (1949. 28.8) - Oʻzbekistonda xizmat koʻrsatgan meʼmor (1995). 

Valeriy Akopjanyan 90 ta loyiha va 25 ta ilmiy asarlar muallifi, Toshkent shahar hokimiyati me’morchilik va qurilish Bosh boshqarmasi boshlig‘ining birinchi muovini, Toshkent shahar bosh rejasini tuzish bo‘yicha ilmiy-tekshirish, tadqiqot va loyihalash institutining direktori V.

Akopjanyan “O‘zbekistonda xizmat ko‘rsatgan me’mor” faxriy unvoni sohibidir.

Valeriy Akopjanyan 1949 yil Qorabog‘ avtonom viloyatining Stepanakert shahrida tavallud topgan. 1967 yilda Samarqand arxitektura qurilish institutiga o‘qishga kirib, talabalik davridayoq ijodiy tanlovlarda faol qatnashgan. Madridda o‘tkazilgan talabalar o‘rtasidagi tanlov laureatiga aylangan. Shuningdek, keyinchalik ilk mustaqil loyihasiga aylangan ijodiy ishi tanlovda g‘olib topilib, uning asosida Ishtixon tumanida Yodgorlik majmuasi bunyod etilgan.

Samarqand arxitektura qurilish institutida o‘qishni tamomlagach, kafedrada dars bergani qoladi. 1976-yil u Moskva arxitektura turar-joy binolarini qurish institutiga aspiranturaga topshiradi. O‘qish yillarida u “Turar-joy binolarini isitishda quyosh nuridan foydalanish” mavzusida ilmiy dissertatsiyasini himoyalagan.

1979 yil avvalroq bosh arxitektor sifatida faoliyat ko‘rsatgan Toshkent ilmiy tekshirish va loyihalash institutining turar-joy binolarini qurish laboratoriyasiga rahbarlik qilgan. Bu yillar u bir nechta loyihalar va ilmiy tekshirishlarni boshqargan, ular qatorida Zomin dam olish qarorgohi va shaharning eski shahar qismidagi turar-joy loyihalari ham mavjud. 1992-1993 yillar zamonaviy binolarning katta majmualari ustida ish boshlaydi, Toshkent markazidagi Xalqaro ko‘rgazmalar zali shular jumlasidan.

A.Navoi haykali, “Turkiston” yozgi saroyini, Bektemir bozori, yopiq tennis maydoni, Oliy Majlis qonunchilik palatasi binosi kabi loyihalarni ishlab chiqqan.

2010 yil eski Olmazor shahrining qurilish loyihasini ishlab chiqqan.

Adabiyotlar 
Toshkent. Ensiklopediya. "O'zbekiston milliy ensiklopediyasi" Davlat milliy nashriyoti. Toshkent. 2009. - s. 784

Havolalar 
Akopjanyan Valeriy Ashotovich. arboblar.uz
Ishlab chiqarish vositasi

Ishlab chiqarish vositasi (derivativ) — shunday shartnomaki, tomonlar uning asosida bazaviy aktivga nisbatan huquqlarga ega boʻladilar yoki baʼzi harakatlarni amalga oshirish majburiyatini oladilar. Bazaviy aktiv qimmatli qogʻoz, indekslar, foizlar, kredit reytingi, xomashyo, valuta, tovar, qimmatbaho metallar va h.k. boʻlishi mumkin.

Turlari 
Ishlab chiqarish shartnomalari yoki „birjadan tashqari“, yoki birjaviy boʻlishi mumkin. Birinchi variantida derivatlar oʻlchamlari, shuningdek, marjin-kolning bor yoki yoʻqligi borasida tomonlar (qoidaga koʻra, ulardan hech boʻlmasa bittasi moliyaviy muassasa boʻladi) erkin, shartnomalarni biror-bir standartlashtirishlarisiz kelishadilar. Ikkinchi — birja derivatlari variantida shartnoma oʻlchamlari majburiy marjin-koll qilinadigan vositalar sotiladigan birja tomonidan standartlashtiriladi. Bundan tashqari, bunday turda birja doimo muzokaralar yuritayotgan tomonlarining biri boʻlib, barcha operatsiyalarni boshqarish uchun javobgar hisoblanadi. Shuningdek, CFD (narxlardagi farqlar uchun shartnoma) orqali ham savdo qilish mumkin. Bunday shartnoma turi katta moliyaviy harakatlantiruvchi kuch boʻlib xizmat qiladi, negaki operatsiya boshlanishida uncha katta boʻlmagan toʻlov talab qilinadi yoki umuman bunga zarurat boʻlmaydi.

Asosiy turlari 
Forvard — xaridor va sotuvchi kelgusida shartnoma tuzilgan kuni qayd etilgan sanadagi narxda muayyan miqdordagi tovar (tovar yoki moliyaviy aktiv) xarid qilish yoki sotish majburiyatini oladilar.

Fyuchers — aktiv oldi-sotdisi kelgusi sanaga koʻrsatilgan narxda belgilanadigan shartnoma.

Opsiya shartnomasi — sotuvchi va xaridorga tegishli aktivni kelgusida (opsion muddari tugaydigan sanada) oldindan belgilangan narxda (strayk deb ataluvchi opsion sotiladigan narxda) xarid qilish yoki sotish huquqini, lekin majburiyatini emas, beruvchi shartnomadir.

Svop — tomonlar oʻrtasidagi toʻlovlar oqimini kelgusida turli sanalarga belgilaydigan shartnoma.

Manbalar 

Iqtisodiyot
The Pussycat Dolls

The Pussycat Dolls Kaliforniya shtatining Los Angeles shahrida tuzilgan qizlardan iborat musiqiy guruh va raqs ansamblidir. 1995-yili xoreograf Robin Antin tomonidan burlesk truppasi oʻlaroq asos solingan. Jimmy Iovinening taklifiga binoan Antin burlesk uslubidagi truppani pop guruhga aylantirishga qaror qildi. Antin 2003-yilda Interscope Geffen A&M Records studiyasi bilan shartnoma imzolashga muvaffaq boʻldi. Guruh aʼzolari: Nicole Scherzinger, Carmit Bachar, Ashley Roberts, Jessica Sutta, Melody Thornton va Kimberly Wyatt. Guruhning debyut singli 2004-yilda ishlangan Shall We Dance? filmi soundtracki boʻlmish „Sway“ ashulasi boʻlgan.

The Pussycat Dolls guruhi umumjahon shuhratga „Donʼt Cha“, „Stickwitu“, „Buttons“ va PCD (2005) albomi ortidan erishdi. PCD guruh tomonidan chiqarilgan ilk albom boʻlib, platina sertifikatiga loyiq koʻrilgan. Biroq, guruh tijoriy jihatdan muvaffaqiyat qozonishiga qaramay, guruhning bosh vokalisti Scherzingerga berilgan koʻproq eʼtibor va boshqa aʼzolar eʼtibordan chetda qolib ketganligi tufayli ichki nizolarga duch keldi. Bacharning guruhni tark etishi guruh oʻzining ikkinchi va soʻnggi studiyaviy albomi Doll Domination (2008) ni omma eʼtiboriga havola etishidan oldin sodir boʻldi. Albomning „When I Grow Up“, „I Hate This Part“ va „Jai Ho! (You Are My Destiny)“ kabi ashulalari hit boʻldi. Guruh 2009-yilgi jahon turnesi tugatganidan soʻng tanaffusga chiqdi va 2010-yilda toʻliq tarqalib ketdi. 2019-yilda guruh yana qayta tiklanishini eʼlon qilib, turne tashkillashtirishini va yangi albom chiqarishini xabar qildi. Biroq, COVID-19 pandemiyasi tufayli kelib chiqqan vaziyatning yomonlashuvi, shartnoma kelishuvi buzilishi hamda logistik muammolar ortidan 2022-yilda guruhning boʻlajak turnesi bekor qilindi va guruh taqdiri nomaʼlumligicha qoldi.

Billboard jurnali Pussycat Dolls guruhini 2000-yillarning 80-eng muvaffaqiyatli musiqiy guruhi, deb atadi. Guruh shu kungacha umumjahon boʻylab 55 million dona audioyozuv sotgan va bu ularni hamma vaqtlarning eng koʻp audioyozuvini sotgan musiqiy guruhlaridan biriga aylantirdi.

Guruh aʼzolari

Diskografiyasi

Albomlar 
 PCD (2005)
 Doll Domination (2008)

Singllar 
 2004 „Sway“
 2005: „Donʼt Cha“ (featuring Busta Rhymes)
 2005: „Stickwitu“
 2006: „Beep“ (featuring will.i.am)
 2006: „Buttons“ (featuring Snoop Dogg)
 2006: „I Donʼt Need a Man“
 2006: „Wait a Minute“ (featuring Timbaland)
 2008: „When I Grow Up“
 2008: „Whatcha Think About That“ (featuring Missy Elliott)
 2008: „I Hate This Part“
 2009: „Bottle Pop“ (featuring Snoop Dogg)
 2009: „Jai Ho“ (featuring A.R. Rahman)
 2009: „Hush Hush“
 2020: „React“

Turnelari 

Headlining
 PCD World Tour (2006-2007)
 Doll Domination Tour (2009)
 The Pussycat Dolls Tour (Cancelled)

Supporting act
 Honda Civic Tour (2006)
 Back to Basics Tour (2007)
 The Circus Starring Britney Spears (2009)

Manbalar

Havolalar 

Amerika pop guruhlari
Nicole Scherzinger

Nicole Scherzinger (; tugʻilgan paytidagi ismi Nicole Prascovia Elikolani Valiente (); 29-iyun 1978-yilda tugʻilgan) amerikalik qoʻshiqchi va aktrisadir. U Hawaiʻining Honolulu shahrida tugʻilgan va Kentucky shtatining Louisville shahrida oʻsgan. 14 yoshida aktrisa oʻlaroq faoliyatini boshlagan. Musiqali teatr boʻyicha Wright davlat universitetida oʻqigan. Musiqada karyerasini boshlamoqchi boʻlgan Scherzinger kollejni tashlab ketdi va Amerika rok guruhi Days of the New bilan gastrol safarlarida boʻldi. Bungacha The WB telekanali orqali efirga uzatilgan Popstars shousida tuzilgan qizlardan iborat guruh — Eden's Crushning aʼzosi oʻlaroq ancha-muncha tanilgan edi.

Filmlarda kichik rollarni oʻynaganidan soʻng, Scherzinger hamma vaqtlarning eng muvaffaqiyatli qizlardan iborat musiqiy guruhlaridan biri boʻlmish the Pussycat Dollsning bosh vokalisti oʻlaroq shuhrat qozondi. Uning guruhdagi roli boshqa aʼzolarga nisbatan yaqqol ajralib turishi guruhda ichki nizolarga sabab boʻlib, 2009-yilga kelib guruh tarqalib ketishiga olib keldi. Scherzinger guruhdan tashqarida xonanda sifatidagi muvaffaqiyatli karyerasini davom ettirish uchun kurashdi. U yakkaxon xonanda oʻlaroq ilk bor Her Name is Nicole mini-albomi ustida ishladi, biroq ushbu mini-albom omma eʼtiboriga havola etilmadi. Keyinchalik, biroz muvaffaqiyatli boʻlgan ikkita studiyaviy albom (2011-yilda Killer Love va 2014-yilda Big Fat Lie) chiqardi (Killer Love albomi „Poison“, „Right There“ va „Donʼt Hold Your Breath“ kabi hit ashulalarni oʻz ichiga oladi).

Scherzinger 2010-yilda Dancing with the Stars shousida qatnashib, unda gʻolib boʻldi. Shuningdek, The Sing-Off (2009—2010), The X Factor US (2011), The X Factor UK (2012-2013, 2016-2017) ning toʻrtinchi mavsumi va Australia's Got Talent (2019) kabi koʻplab televizion isteʼdodlar shoularida hakam oʻlaroq ishtirok etdi. U, shuningdek, West End teatrida 2014-yili sahnalashtirilgan Cats myuziklida rol ijro etdi, Disney mahsuloti boʻlgan Moana (2016) animatsion filmi qahramonlaridan biriga ovoz berdi, Dirty Dancing (2017) va Annie Live! (2021) teleseriallarida suratga tushdi. 2016-yili Scherzinger The Masked Singer shousida haʼyat aʼzosi sifatida paydo boʻldi hamda tarqalib ketgan Pussycat Dolls guruhi bilan turne oʻtkazish uchun qayta birlashdi.

Shu kungacha Scherzinger yakkaxon xonanda oʻlaroq 16 milliondan oshiq audioyozuv sotdi hamda tegishli toifalarda Grammy va Laurence Olivier mukofotlariga nomzod boʻldi. U, shuningdek, Maxsus Olimpiada elchisi va UNICEF UK dastaklovchisi sifatida ham faoliyat yuritdi.

Diskografiyasi 
 Killer Love (2011)
 Big Fat Lie (2014)

Filmografiyasi 
 Chasing Papi (2003)
 Love Don't Cost a Thing (2003)
 Men in Black 3 (2012)
 Moana (2016)
 Ralph Breaks the Internet (2018)
 Annie Live! (2021)

Izohlar

Manbalar

Havolalar  

 
 

1978-yilda tugʻilganlar
Yashayotgan insonlar
Amerikalik ayol qoʻshiqchilar
Amerikalik aktrisalar
Hip-hop musiqachilar
Amerikalik televideniye aktrisalari
Amerikalik ovoz aktrisalari
Amerikalik ayol qoʻshiqnavislar
Amerikalik ayol pop-qoʻshiqchilar
Amerikalik hip hop-qoʻshiqchilar
Qalampir.uz

Qalampir.uz – 2015-yil noyabrida ishga tushgan oʻzbek tilidagi axborot veb sayti. Sayt bosh muharriri Qamariddin Shayxov hisoblanadi. Oʻzbekiston Respublikasi Matbuot va axborot agentligi roʻyxatidan OAV sifatida oʻtgan.

Oʻzbekcha xabar va yangiliklarni yoritib beruvchi eng tezkor saytlardan biri hisoblanadi. Sayt 2021-yili xalqaro Türksoy mukofoti bilan taqdirlangan.

Alexa maʼlumotlariga koʻra, "qalampir.uz" sayti Oʻzbekistonda eng mashhur saytlar kuchli oʻntaligiga kiradi.

Manbalar

Havolalar 

 
 Facebook sahifasi
 Twitter sahifasi
 Instagram sahifasi

Oʻzbekiston internet ommaviy axborot vositalari
Teshikqopqa qabristoni

Teshikqopqa qabristoni (Teshikqopqa koʻchasi, 173) – Toshkent shahrida joylashgan qabriston. Maydoni 8,15 gektardan ortiqdir. 1870-yildan beri mavjud. Qabriston nomi shahar mudofaa devorida Darveshxon tomonidan XVI asrda oʻrnatilgan qopqa (1 otliq oʻtishi mumkin boʻlgan darvoza) bilan bogʻliq. Shuning uchun uni Darvishakqopqa deb ham atashgan.

Manbalar
Pelush

Pelush (fr. peluche) — old tomoni uzun (8 mm gacha) qoziqli mato, bir xil baxmal. Qoziq ipak, jun, paxta yoki sintetik tolalar, masalan, polyester boʻlishi mumkin. Tuvalning oʻzi har doim paxta matosidan qilingan. U dekorativ maqsadlarda, ayollar kiyimlarini tikishda, maskarad va teatr liboslarini tikishda, mebel qoplamalarida, baʼzan esa avtomobil interyerini qoplashda ishlatiladi. Pelush ayiqcha va boshqa bolalar oʻyinchoqlarini tayyorlash uchun ishlatiladi. Pelush — bu maxsus dizayner oʻyinchoqlarini tayyorlash uchun asosiy materiallardan biri, chunki u yumshoq va teginish uchun yoqimli. Uning qozigʻi butun mato boʻylab yoki alohida joylarda joylashgan. Velvet bilan solishtirganda, peluş qoziq kamroq zich va balandroq. Elyaflar turiga qarab, peluş kesilgan (baxmalni eslatuvchi), ilmoqli, bir tomonlama, ikki tomonlama boʻlishi mumkin. Tugatish yoʻli bilan mato silliq, naqshli, naqshinkor, shaklli boʻlinadi. Pelush, shuningdek, Buyuk Britaniyadagi katta ayiqchalar uchun eng mashhur materialdir.

Manbalar 

Oʻyinchoqlar
Yumshoq oʻyinchoq

Yumshoq oʻyinchoq — sunʼiy moʻyna, mato va toʻldirilgan materialdan tayyorlangan bolalar oʻyinchoqlari. Turli vaqtlarda somon, talaş, talaş, paxta, paxta tolasi va boshqalarni toʻldirish uchun ishlatilgan.XX asr oxiridan boshlab yuqori texnologiyali materiallar: sintetik qishlashtirgich, sintetik granulalar va boshqalar. Yumshoq oʻyinchoq ham yaxshi sovgʻa boʻlishi mumkin, ayniqsa bola uchun. Ayiqchaning 1-tugʻilgan kuniga sovgʻa bola uchun haqiqiy doʻst boʻladi.

Yaratilish tarixi 
Qadimgi oʻyinchoqlar Misrda arxeologlar tomonidan topilgan. Eng qadimgi maʼlumotlar miloddan avvalgi III ming yillikka toʻgʻri keladi. Bu vaqtda tananing harakatlanuvchi qismlari boʻlgan oʻyinchoqlar ishlab chiqarishda murakkab usullar allaqachon qoʻllanilgan.

Zamonaviy yumshoq oʻyinchoqlarning prototiplari yoki ularning tasvirlari Italiyadagi Pompey qazishmalarida topilgan. Sibir, Ukraina va boshqa joylarda hayvonlar va qushlar koʻrinishidagi turli oʻyinchoqlar topilgan. Koʻp sonli qadimiy oʻyinchoqlar Xitoyda topilgan.

19-asrda Fransiyada oʻyinchoq sanoatining boshlanishi deb hisoblash mumkin boʻlgan „Fransuz oʻyinchoq ishlab chiqaruvchilari sindikati“ tashkil topdi. 20-asr boshlarida ayiqchalarni ommaviy ishlab chiqarish boshlandi va bu mahsulotlarga talab ortdi.

Ishlab chiqarish 
Dastlab, yumshoq oʻyinchoq muallifning eskizlari boʻyicha qoʻlda yasalgan, keyinchalik oʻyinchoqlar toʻplamlari bilan mashhur boʻlgan ixtisoslashtirilgan ishlab chiqarishlar paydo boʻldi.

Birinchi yumshoq oʻyinchoq 1903 yilda Germaniyada paydo boʻlgan.

Yumshoq oʻyinchoq qilish uchun sizga bir nechta muhim elementlar kerak boʻladi — naqsh yoki naqsh, mos materiallar. Yumshoq oʻyinchoqlarning rivojlanishi bir necha yoʻnalishda boradi. Ulardan biri tasvirni soddalashtirish, oddiy oʻyinchoqlar yaratishdir. Yana bir narsa, oʻyinchoq u yoki bu hayvonga oʻxshash boʻlganda, kelajakdagi oʻyinchoqning naturalizmi tomon harakatdir. Qoʻgʻirchoqlar ishlab chiqarishda mato va toʻldirishdan tashqari, yogʻoch, loy, plastmassa va boshqalardan qoʻllar va boshlarni yasash texnologiyasi boʻlishi mumkin.

Yana qarang 
 Oʻyinchoq
 Oʻyinchoq ayiq

Manbalar 

Oʻyinchoqlar